《海虞十二景 其十一 玄林鸽井》
明代·卢龙云

卓锡何年至，泉流雪乳寒。群飞天外羽，几就洞中丹。

花雨兴龙窟，慈云覆绮阑。酌来应觉爽，沆瀣不须餐。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。